KOMISSION ASETUS (ETY) N:o 1719/93,
annettu 30 päivänä kesäkuuta 1993,
lajin Lolium perenne L. eri lajikkeiden luettelosta annetun asetuksen (ETY) N:o 1445/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1), sellaisena kuin se on viimeksi muutettuna asetuksella (ETY) N:o 3695/92(2), ja erityisesti sen 3 artiklan 5 kohdan,
sekä katsoo, että
komission asetuksessa (ETY) N:o 1445/76(3), sellaisena kuin se on viimeksi muutettuna asetuksella (ETY) N:o 1680/92(4) 176, 30.6.1992, s. 18., vahvistetaan asetuksen (ETY) N:o 2358/71 3 artiklan mukaan luettelot lajin Lolium perenne L. hyvin talvenkestävistä, myöhäisistä tai keskimyöhäisistä lajikkeista ja lajin Lolium perenne L. heikosti talvenkestävistä, keskimyöhäisistä, keskiaikaisista tai aikaisista lajikkeista,
asetuksen (ETY) N:o 1445/76 edellisestä muuttamisesta lähtien toisaalta lajin Lolium perenne L. tiettyjen lajikkeiden varmennettujen siementen tuotantoa ei enää ole pidetty kaupan samalla kun muiden lajikkeiden tuotanto on ilmestynyt markkinoille ja pidetään kaupan ensimmäistä kertaa markkinointivuonna 1993/1994; toisaalta luokitteluperusteiden soveltaminen tietyille lajin Lolium perenne L. lajikkeille johtaa niiden ottamiseen johonkin edellä tarkoitetuista luetteloista; olisi tämän vuoksi muutettava asetuksen (ETY) N:o 1445/76 liitteitä, ja
tässä asetuksessa säädetyt toimenpiteet ovat siementen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1445/76 liitteet I ja II tämän asetuksen liitteillä.
2 artikla
Tämä asetus tulee voimaan 1 päivänä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1993.